Predlog UREDBA SVETA o razdelitvi ribolovnih možnosti v skladu s protokolom med Evropsko unijo in Kraljevino Maroko o določitvi ribolovnih možnosti in finančnega prispevka iz sporazuma o partnerstvu v ribiškem sektorju, ki velja med pogodbenicama /* COM/2013/0650 final - 2013/0317 (NLE) */





OBRAZLOŽITVENI MEMORANDUM 1. OZADJE PREDLOGA Evropska komisija je na podlagi pooblastila Sveta[1] začela pogajanja s Kraljevino Maroko za obnovitev protokola k Sporazumu o partnerstvu v ribiškem sektorju med Evropsko skupnostjo in Kraljevino Maroko. Po zaključku pogajanj so pogajalci 24. julija 2013 parafirali osnutek novega protokola. Novi protokol zajema obdobje štirih let od datuma začetka veljavnosti. Glavni cilj protokola k Sporazumu je, da se plovilom Evropske unije omogočijo ribolovne možnosti v vodah Kraljevine Maroko v mejah razpoložljivega presežka. Komisija se je med drugim oprla na rezultate naknadne ocene zunanjih strokovnjakov. Splošni cilj je okrepiti sodelovanje med Evropsko unijo in Kraljevino Maroko, da se v interesu obeh pogodbenic vzpostavi partnerski okvir za razvoj trajnostne ribiške politike in odgovorno izkoriščanje ribolovnih virov v ribolovnem območju Kraljevine Maroko. Protokol določa ribolovne možnosti za naslednje kategorije: – mali pelagični ribolov na severu: 20 plovil s potegalko, – mali ribolov na severu: 35 plovil s pridnenimi parangali, – mali ribolov na jugu: 10 plovil, plovila za ribolov z vrvicami in ribiškimi palicami, – pridneni ribolov: 16 plovil s pridnenimi parangali in pridnenimi vlečnimi mrežami, – ribolov tuna: 27 plovil za ribolov z ribiškimi palicami, – industrijski pelagični ribolov: 80 000 ton ulova, 18 plovil. Treba je določiti način razdelitve teh ribolovnih možnosti med države članice. Komisija na podlagi navedenega Svetu predlaga, da sprejme to uredbo. 2. REZULTATI POSVETOVANJ Z ZAINTERESIRANIMI STRANMI IN OCEN UČINKA Posvetovanja z zainteresiranimi stranmi so bila opravljena v okviru ocenjevanja protokola za obdobje 2007–2011. Med strokovnimi srečanji so bila posvetovanja opravljena tudi s strokovnjaki držav članic. Posvetovanja so se zaključila s sklepom, da je protokol o ribolovu s Kraljevino Maroko koristno ohraniti. 3. PRAVNI ELEMENTI PREDLOGA Ta postopek se začenja hkrati s postopkoma v zvezi s sklepom Sveta o podpisu protokola in s sklepom Sveta o sklenitvi protokola. 2013/0317 (NLE) Predlog UREDBA SVETA o razdelitvi ribolovnih možnosti v skladu s protokolom med Evropsko unijo in Kraljevino Maroko o določitvi ribolovnih možnosti in finančnega prispevka iz sporazuma o partnerstvu v ribiškem sektorju, ki velja med pogodbenicama SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 43(3) Pogodbe, ob upoštevanju predloga Evropske komisije, ob upoštevanju naslednjega: (1) Svet je 22. maja 2006 sprejel Uredbo (ES) št. 764/2006 o sklenitvi Sporazuma med Evropsko skupnostjo in Kraljevino Maroko o partnerstvu v ribiškem sektorju[2]. (2) Evropska skupnost in Kraljevina Maroko sta se 28. februarja 2007 medsebojno uradno obvestili, da sta končali potrebne postopke za začetek veljavnosti Sporazuma o partnerstvu med Evropsko skupnostjo in Kraljevino Maroko[3]. (3) Dne 24. julija 2013 je bil parafiran nov protokol k Sporazumu o partnerstvu (v nadaljnjem besedilu: novi protokol). Novi protokol za plovila Unije dodeljuje ribolovne možnosti v vodah, v katerih Kraljevina Maroko izvaja svojo jurisdikcijo na področju ribištva. (4) Svet je […] sprejel Sklep št. .../2013/EU[4] o podpisu novega protokola. (5) Treba bi bilo opredeliti način razdelitve ribolovnih možnosti med države članice za obdobje uporabe novega protokola. (6) Če se izkaže, da ribolovne možnosti, ki so bile dodeljene Uniji na podlagi novega protokola, niso v celoti izkoriščene, Komisija o tem obvesti zadevne države članice v skladu s členom 10(1) Uredbe Sveta (ES) št. 1006/2008 z dne 29. septembra 2008 o dovoljenjih za ribolovne dejavnosti ribiških plovil Skupnosti zunaj voda Skupnosti in dostopu plovil tretjih držav do voda Skupnosti[5]. Če v roku, ki ga določi Svet, ni odgovora, to pomeni potrditev, da plovila zadevne države članice v danem obdobju ne izkoriščajo v celoti svojih ribolovnih možnosti. Svet bi moral določiti ta rok. (7) Ta uredba bi se morala uporabljati od začetka uporabe novega protokola – SPREJEL NASLEDNJO UREDBO: Člen 1 1. Ribolovne možnosti, določene s protokolom, dogovorjenim med Evropsko unijo in Kraljevino Maroko, o določitvi ribolovnih možnosti in finančnega prispevka iz Sporazuma o partnerstvu v ribiškem sektorju, ki velja med pogodbenicama (v nadaljnjem besedilu: protokol), se med države članice razdelijo na naslednji način: Ribolovna kategorija || Vrsta plovila || Država članica || Dovoljenja ali kvota Mali ribolov na severu, pelagični || plovila s potegalko < 100 BT || Španija || 20 Mali ribolov na severu || plovila s pridnenimi parangali, < 40 BT || Španija || || Portugalska || || plovila s pridnenimi parangali, ≥ 40 BT < 150 BT || Portugalska || 3 Mali ribolov na jugu || vrvice in ribiške palice < 80 BT || Španija || 10 Pridneni ribolov || plovila s pridnenimi parangali || Španija || || Portugalska || || plovila z vlečnimi mrežami || Španija || || Italija || Ribolov tuna || plovila za ribolov z ribiškimi palicami || Španija || 23 || Francija || 4 Industrijski pelagični ribolov || 80 000 ton/leto z največ 10 000 ton na mesec za celotno ladjevje, razen za obdobje avgust–oktober, ko je zgornja mesečna meja ulova 15 000 ton. Razporeditev plovil z dovoljenjem za ribolov: 10 plovil s tonažo nad 3 000 BT, 3 plovila s tonažo med 150 in 3 000 BT, 5 plovil s tonažo pod 150 BT. || Nemčija || t || Litva || t || Latvija || t || Nizozemska || t || Irska || t || Poljska || t || Združeno kraljestvo || t || Španija || t || Portugalska || t || Francija || t 2. Uredba Sveta (ES) št. 1006/2008 se uporablja brez poseganja v Sporazum med Evropsko skupnostjo in Kraljevino Maroko o partnerstvu v ribiškem sektorju. 3. Če se z zahtevki za dovoljenja za ribolov držav članic iz odstavka 1 ne izčrpajo vse ribolovne možnosti, ki jih določa protokol, Komisija v skladu s členom 10 Uredbe (ES) št. 1006/2008 upošteva zahtevke za dovoljenja za ribolov katere koli druge države članice. 4. Rok, v katerem morajo države članice v skladu s členom 10(1) Uredbe (ES) št. 1006/2008 potrditi, da ne izkoriščajo v celoti ribolovnih možnosti, dodeljenih s Sporazumom, je deset delovnih dni od dneva, ko jim Komisija sporoči, da ribolovne možnosti niso izčrpane. Člen 2 Ta uredba začne veljati dan po objavi v Uradnem listu Evropske unije. Uporablja se od datuma začetka veljavnosti protokola. Ta uredba je zavezujoča v celoti in se neposredno uporablja v vseh državah članicah. V Bruslju, Za Svet Predsednik [1] Sklep Sveta št. 6486/1/11 REV 1, 18.2.2011. [2] Uredba Sveta št. 764/2006 z dne 22. maja 2006, UL L 141, 29.5.2006, str. 1. [3] UL L 78, 17.3.2007, str. 31. [4] UL C …* [5] UL L 286, 29.10.2008, str. 33.